<classify> RAMADHAN HASSAN-DODOMA SPIKA waBunge, Job Ndugai ametangaza kusitisha kwa muda uwakilishi wa Makamu wa Kwanzawa Rais wa Bunge la Afrika PAP, Stephen Masele, akisema sababu ni utovu wanidhamu wa kiongozi huyo na kugonganisha mihimili. Akizungumzabungeni jana, Ndugai alisema Masele ambaye ni Mbunge wa Shinyanga Mjini CCM,amekuwa akipeleka maneno ya uongo kwenye ngazi ya juu ya Serikali na kwambaamekuwa akiitwa tangu Jumatatu arejee nchini kuhojiwa na Kamati ya Bunge yaHaki, Maadili na Madaraka ya Bunge lakini amegoma. Alisemambali na kamati hiyo ya Bunge, Masele pia anasubiriwa na kamati ya chama chakeambayo nayo ina mambo ya kumuhoji. Ndugaialisema kutokana na Masele kutorudi, amemwandikia barua Rais wa PAP, Roger Dangkumweleza juu ya kusitisha kwa muda uwakilishi wake katika Bunge hilo ili arudinyumbani kujibu mambo yanayomuhusu. Katikamitandao ya kijamii juzi na jana, kilisambaa kipande cha video kikimwonyeshaMasele akimtuhumu Rais wa PAP kwamba anamshawishi Spika Ndugai ili amrudishenyumbani. Maselealisema amezungumza na Waziri Mkuu ambaye amemtaka kumaliza mambo yake kwanza katikaBunge hilo wakati yale ya nchini yakimalizwa hukuhuku. Rais nakuambiahuna mamlaka ya kuniondoa hapa, nitaendelea kuwa makamu wa Rais, nilichaguliwana hawa wajumbe, walinipigia kura, alisema Masele. Rais waBunge hilo, anakabiliwa na shinikizo kubwa la kungolewa kwenye kiti chake kutokanana tuhuma mbalimbali ikiwamo matumizi mabaya ya madaraka na kudhalilishawanawake. Hata hivyo,jana Ndugai alisema hawamuiti Masele kwa sababu ya kinachoendelea kwenye Bungehilo, bali wanataka aje ajibu tuhuma zake za hapa nyumbani. Kutokana nahali hiyo Spika Ndugai ameitaka Kamati ya Haki, Maadili na Madaraka ya Bunge naya Chama Cha Mapinduzi CCM kumjadili Masele. Akitoataarifa hiyo jana bungeni kabla ya kuanza kwa kipindi cha maswali na majibu, SpikaNdugai alisema Masele ameonesha utovu wa nidhamu katika Bunge hilo bila kuutaja. Alisemakutokana na kuonesha utovu huo wa nidhamu, Bunge limesimamisha uwakilishi wakehadi hapo Kamati ya Maadili itakapomjadili. Katikauwakilishi wa Bunge la Afrika, kumetokea matatizo makubwa haswa kwa mheshimiwaStephen Masele, kuna matatizo makubwa sana ya kinidhamu ambayo nisengependakuyafafanua leo, muda hautoshi. Lakinitumelazimika kumtafuta Mheshimiwa Masele kumrudisha nyumbani kuanzia Jumatatu, badalayake amekuwa akionyesha kugoma na hata jana juzi kwenye Bunge hilo clip zimerushwa. Baada yakumwandikia kwamba arudi nyumbani ili aje ahudhurie kwenye Kamati ya Maadilihapa, amekuwa akihutubia lile Bunge na kusema japo ameitwa na Spika, lakiniameambiwa na Waziri Mkuu a-disregard apuuzie wito wa Spika, endelee tu namambo yake kule kitu ambacho ni uongo na kutudhalilisha kama nchi. Ni kiongoziambaye amekuwa akifanya mambo ya hovyo hovyo, na ndiyo maana tumemwita kidogokwenye Kamati ya Maadili atufafanulie, huenda labda yuko sahihi, lakini kwamtizamo wetu amekuwa akifanya mambo ambayo ni hatari kubwa, ikiwemokugonganisha mihimili. Anapelekakwenye mhimili wa Serikali juu kabisa maneno mengi ya uongo na ushahidi upo nakulidhalilisha Bunge, ni kiongozi amejisahau, ajui hata anatafuta kitu gani. Ukiacha hizovurugu ambazo hivi sasa zinaendelea kwenye Bunge lake huko, ambazo anaziongozayeye mwenyewe, ni vurugu kubwa, ila haituhusu sana, tunamuita kwa ajili yamambo ya hapa nyumbani ya utovu wa nidhamu. Sasakwakuwa tumekuwa tukimuita tangu Jumatatu hataki kurudi, ningependa kulifahamishaBunge hili kwamba kwa niaba yenu na kwa mamlaka niliyonayo, nimemwandikia baruaRais wa PAP ya kusitisha uwakilishi tuliompatia Mheshimiwa Masele katika Bungela PAP hadi hapo Kamati ya Haki, Maadili na Madaraka ya Bunge itakapokamilishauchunguzi wa tuhuma dhidi yake na kukamilisha taarifa yake. Kwahiyo kwa muda Mheshimiwa Masele hatakuwa Mbunge wa Bunge la Afrika hadi tutakapokuwatumemalizana naye hapa, na hapa kuna kamati mbili zinamsubiri. Kamati yaBunge ya Maadili, lakini pia Kamati ya Maadili ya chama chake nayo kuna mambo inamuhitajikuja kuyajibu hapa nyumbani, kwahiyo kuanzia sasa yeye siyo Mbunge wa Bungehilo tena, hadi tumalize masuala ya hapa nyumbani ndiyo tutaamua wenyewe, mambohaya huwa tunaamua wenyewe tunaendeleaje kuanzia hapa, alisema Ndugai.  <topic>: kitaifa 